Във връзка с постъпило уведомление за инвестиционно предложение свх. № 461/01.03.2021г. и становища на БД ИБР Пловдив с изх. № ПУ-01-269(1)/01.03.2021г. за инвестиционно предложение (ИП):„Изграждане на три броя дублиращи тръбни кладенци за питейно-битово водоснабдяване на с. Брестовица, община Родопи, област Пловдив, ситуирани в имот с № 35095.11.115, с. Кадиево, община Родопи“, с възложител ВиК Пловдиви на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение включва изграждане три броя дублиращи тръбни кладенци за питейно-битово водоснабдяване на с. Брестовица, община Родопи, област Пловдив, ситуирани в имот с № 35095.11.115, с. Кадиево, община Родопи“. ТК-2а с дълбочина 24 метра; ТК-3а с дълбочина 22 метра; ТК-4а с дълбочина 23 метра. Новопроектираните ТК-2а; ТК-3а; ТК-4а ще дублират досега действащите ТК-2; ТК-3; ТК-4 при ПС „Брестовица-Кадиево“. Така зявено ИП попада в обхвата на т. 2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в границите на защитена зона от Европейската екологична мрежа „НАТУРА 2000“ – BG0000424 „Река Въча Тракия“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Кмета на Община Родопи, Кметство с. Брестовица, Кметство с. Кадиево и БД ИБР - Пловдив

Отговорено от РИОСВ-Пловдив на 02.03.2021г.